
Učitelji u društvenom kolu. 


To je po svakog čovika naravno da iztraživa za 
svoju osobu bezbrižno materialno stanje, čast 1 pošte- 
nje, a napokon vlast t. j. uživ gradjanskih i politički 
pravah. Ovo je tako svakom čovjeku prirodno : da mu 
nije povoljan ni kraljevski stališ, ako mu koje od onih 
manjka. Učitelji kažu : da su im ona sve do skora manj- 
kala, a nikoji tvrđe: da im još ni jedno nije u povoljnoj 
miri ni danas odmireno. Mi so u razglabanje ove učitelj- 
sko tužbe nećemo upuštat, već ćo mo samo pokušat ono 
pojmove popravljat, koji se gledo zvanio učiteljske po- 
radjaju. Sto ako nam uspjelo bude to će se u mah po- 
kazat i ona prava mjera — na koju valja postavljat 
učiteljske želje. — U tom se svi slažemo : da stanje 
materialno učiteljah trieba  poboljšavat, jel košto reče 
jedan pobratim — akoje istina što latinao kaže : da 
sit trbu nije voljan učiti, to je još veća istina, da je 
prazan mnogo manje na to sposoban. Al u tom se već 
nemožemo slagati, kad nikoji učitelji, misle : da je to 
jedini uzrok što zadosta i to dobri učiteljah neimamo, 
buduć su siromaški platjani, i pošto su siromasi — niti 
časti vlasti političke uživaju. 

Predsude su od počela svieta bivale 1 kako smo 
uvjereni do skončanja neće nestati : već će po stepenu 
obraženosti samo svoj oblik izmienjivat. Bratjo! ako jo 
istina da tielo ima svoje slabosti, bilo to i u svilu za- 
ođiveno — to je istina da i duh ima svoje nemoći mah 
ćeš ga platonskom  znanostju nakititi. Coviečje mora 

svoju narav zadržat, dokje na zemlji. Uslied ovog neka: 
nam je slobodno pitati gdieje ona mira, po kojoj bi se 
moglo raznati, koji je stališ na svietu vriodnii i to prid 
Bogom ? buduć je samo tamo sud nepristrani. Znamo, 
da će se nikoja duša divit kad čuje : da mi svaki sta- 
liš na sudu božjem za podjednak smatramo 1 što se 
jedan boljma uzvisu je no drugi po ljudma, to neu- 
pisujemo njegovoj cieni 1 vriednosti, već jedino čovič- 
joj predsudi — ili uznositosti. U obće stališi se razdi- 
luju na dvie pole, jedni vole da se za boljak i potrio- 
boće obćine brinu — a drugi svaki za svoju obitel — 
no to jo tako na prvi pogled, — al ako se u razmat- 
ranje čovičjih odnošajah udubimo to će mo u mah uvi- 
dit : da je svaki stališ prvo za posebnu ili obitelnu, 
drugo za obću potriboću u društveni život usnovan. 
Jednako dakle jedinom čovjeku i družini potrieban. To 
bi liep čovjek bio koji bi znao pokazat : da jo poljodil- 
stvo manje važno po družinu čoviečju no što je n. p. 
opančarstvo ili odvjetničtvo. E pa da pokuša tko samo 
dokazivat u jednom društvu, da su ovi po čovjeka jed- 
nako časti i poštenja dostojni — to bi u mah većina 
uzavrla. No mi se nećemo borit ni za jedno mnienje, po 
nas je svejedno — vojevo tko ma za koje, samo smo : 
ovim kanili upozoriti našu bratju revno bunjevačke 
učitelje : da svaki čovjek ima podpuno pravo na dobro 
materialno stanje, čast i poštenje, a napokon i na uživ 
kakvo takve političko vlasti. Važnost i vriednost zva- 
nio učiteljske podpuno shvaćamo, pošto znamo da uči- 
telji držu uruki ključ kojim se otvara pamet i srce 


ljudsko i to podjednako na dobro i zlo. Ipak to nikad 
nećemo pripoznat : da ova važnost što dobiva ako uči- 
telj obilu je ili — gubi ako tisku podnaša. Mi smo ži- 
vili već i onda kada jedan veliki župan nije imo nikakve 
plaće, al je veću čast uživo no sada kada mu u žep 
6000 fr. strpaju. Čast i poštenje dieli se jednom ili se 
uzima drugom stališu kako više oblasti posiduje, od koje 
zavisi sigurnost imovinei osobine čovičje. Jel ljudi nikad 
neće pristat biti interosavani, pak ovoće ih odljučivat na 
manju ili veću čast, no ni to se neda tajiti : da ima i 
plemenitii nagona u ljudih — pak se onom stališu u 
duhu većma klanjaju — kojeg sobstvene žrtve boljma 
u oči udaraju. N. p. Svećenstvu 1 vojničtvu, premdaje i 
to privrimenito. Uslied svega mi s naše strane nepozi- 
vamo se na važnost učiteljsku, kada nastojimo  izpriti 
Za niih bolje materialno stanje — više časti i oblasti 
— već se oslonjamo prvo na obće pravo čovičje, drugo 
na interes roditeljah. Kažu : da je naš vjek osobito 
materialan no mi nećemo glede ove tačke iztaknivat 
naše mnienje, buduć bito po našu stvar jalovo bilo, već 
jedino tvrdimo : da čoviek nije bio i neće biti drugo, već 
pametni stvor sastojeći iz duše i tiela, dakle kako je 
imo — trieba da ih ima svoje nužde i potriebe duševne 
i tielesne, 1 po ovima razmirene nagone. 

Naravno je dakle da ako učitelja pošteno platja- 
mo onda mu prikratjivamo priliku : da bi mogo svoju 
linost ili nemarnost, bilo to prid sudom svoje sviesti, ili 
vrhovne oblasti izgovarat, temeljniim indi pravom mo- 
žemo iztraživat : da sroju dužnost podpuno vrši. I bu- 
duć je svakome čovieku lahkše svoje pojmove prilit u 
one slušaoce koji osićaju čast prama govorniku, a ta 
čast i timelse ovećava ako osićamo, da oni koji nas uče, 
i što politička ili društvena prava uživaju; to je naravno 
da na boljak naše dice tvorimo ako učitelje većom 
častju i pravima obkolimo. 


LENARD MATE, PAULOVICH, I TOTH VILMOŠ. 


Mi se nismo pačali u ono; što se _,,vo vremija“ o- i 
protivu imenovanja g. Vrhovnog župana Mate Lenarda 
u Subatici radilo, i sa_ najvećim ogorčenjem govorilo i 
pisalo. 

Ovo smo mi smatrali kao mejdan, gdi su se snage 
političnih nasih stranakah ogledavale, — gdi se boj u 
Subatici na smrt i na život vodio! 

Nama valja iskreno reći, da se mi strogo držimo 
naše poslovice : nama je brat, ko nam je dobru rad. Mi 
se — do sada — ni sa,,Matom“ ni sa ,Jančikom“ ne- 
možemo hvaliti. 

Ovo smo zato naveli, da nam se_nekaže, da smo 
naumili ovde u hatar ma koje stranke govoriti. 

G. Mate Lenard vr. župan subatički, sombor- 
ski i novosadski, ove tri naše bunjevačko — srbske va- 
roši*) biaše prošastih danah pridmet vićanja na saboru 
peštanskom, zbog toga što je, po zapovidi g. ministra 

:.*) Da nam oči neizkopaju valja nam reći da mi. Ovo zato ka- 
žemo, što su bunjevci i srblji u ovima varošima i starosidoci i na broj 
u većini. — (dopisnik.) 


Totha Vilmoša zabranio i rastirao u Novomsadu svečani 
doček g. Miletića; koji je — kao što je poznato — od- 
sudjen i godinu dana u Vacu zatvoren bio, zato što je u 
listu svom, o tadašnjem Banu hrvatskom Barunu Rauchu, 
to rekao : da po hrvatskoj žari i pali, i stoje u svom ro- 
doljubivom ogorčenju istoga Bana popritio: ,,stani ti...ve! 
još su živi srbski sokolovi! zbog toga što je narodnu sve- 
tinju — srbska slova zvanično ukinio. 

Barun Rauch bio je tada desna _ ruka — i da rek- 
nemo zenica u očiju pestanskoga ministarstva. 

Barun Rauch digne protivu g. Miletića parnicu 
prid peštanskim sudom za štamparske krivice, i g. Mile- 
tich bijaše odsudjen na zatvor od godine dana. 

Za vrime zatvora g. Miletica sidje b. Rauch sa 
banske stolice, jer se nije mogao opravdati prid redov- 
nim sudom da zaista, nije samovoljno vladao t. j. žario 1 
palio po hrvatskoj. 

Ovako je dakle g. Miletich upravo za srbska slova 
bio zatvoren. Pak kad se zatvora oslobodio, jednomiš- 
ljenici, prijatelji i bratja njegova spremu mu svečani do- 
ček u Novomsadu; kao što se to i na drugim mistama 
dogadja, kadse koji politični zatvorenik kuči svojoj vrati. 
I u subatici se ovako dočekao godine 1860. g. Corda 
koji je tek malko bio zatvoren, u koliko je to moguće bilo 
onda, kad je g. RAcz subatički kapetan po varoši razti- 
ravao magjarsko pivačko društvo. No ali se sada kaže: 
ovo je drugo, sad je zakonita vlada, pak se ovake de- 
monštracije — prkosi nemogu dopušćati. 

U istinu valja nam kazati, kad je novosadski gra- 
donačelnik javio g. ministru, da se u Novomsadu sprema 
g. Miletichu svečani doček, ovaj mu je to odpisao : da to 
njemu nije protivno. 

Ali kad pestanske nimačke novine ,,Pester Lloyd“ 
doneše poziv odbora — za uredjivanje svetkovine — 
uzbuni se svit!.. G. ministar pošalje vr. župana g. Matu 
Lenarda u Novisad. 

Valja nam radi boljeg urazumljenja napomenuti, da 
u Novomsadu van politične ,,desne“ i ,,live“ stranke 
postoi narodna nimačko-magjarska, i narodna srbska 
stranka *) partaja, — po sebi se razumi, da je narodna 
srbska stranka u većini. 

Kad je g. vr. župan _prispio u Novisad, naravno : 
svaki svom. Dosta je to, da je g. vr. župan ili svojim 
vlastitim ili s tudjim očima vidio: da se zaista nimci i 
magjari novosadski spremaju da učine srbljama protide- 
monštraciju ili uzprkos. No prkos kola lomi. pak se g. 
vr. župan pobojao. 

Po našim mnijenju, ovde se g. vr. župan ili sam 
zaneo, ili au ga drugi zaneli. 

Misto da je kolovodjam nimačko-magjarske stranke 
savitovao, da se ovom prilikom uklone sputa, i misto da 
je protivnoj ovoj stranki protidemonštraciju zabranio : 
udario je putom protivnim koji će ga, prija ili posli, od- 
vesti tamo, kud netriba. G. vr. župan sa honvćdima — 
domobrancima — i sa _varadinskim liniašima, rastirah 
sve, pak najposli i goste srbskih birtašah, — napravih 
ovako ,,paradu po Novomesadu!“ — Ovde je G. ŽZu- 
pan posrnuo Nama je g. župana žao, jer je naš, jer 
je i njega naša bunjevačka .,Nana“ odojila, — šteta 
— velika šteta, što g. vr. župan — kao što se vi- 
di, ne svatja kao što bi valjalo, intenciju zakona o 
ravnopravosti; što neume razlikovati stranku narodnu, 
od politične stranke. — On je pozvan, da bude starešina 


*) A kuda se unitili tamo od davna živući bunjevci. — Dakle 
ovi neimaju ni imena ni značaja? Ured. 

tri glavne varosi županije bačke, gdi žive razne narod- 
nosti, pak mu nipošto nije slobodno pridpostavljati jed 
nu ma koju narodnost vrhu druge, da prosto reknemo, 
on nemože biti pokrovitelj — korteš ni jedne ni druge ni 
treće narodnosti. Pak mu zato iskreno savetujemo : da 
ne gledi Sombor, i Novisad kroz očare subatičke gospod- 
ske kasine, jer će ga ove očare gorko privariti, i neka 
svoje oči dobro otvori i Novisad i tamošnje okolnosti 
uvižba i prouči. Njegovo izimenovanje ni se odugovlačilo 
— za ljubav Subatice, već zbog Novosada. Ovo bi valja- 
lo da g. vr. župan dobro upamti 

Zbog izimenovanja g. vr. župana Mate Lenarda in- 
terpelirao je g. ministra Totha Vilmoša novosadski za- 
stupnik g. Paulovich, i pitao ga je : da li je g. vr. župan 
po njegovoj zapovidi postupao u Novomsadu protivu do- 
čeka g. Mileticha? i zašto je pridložio i priporučio g. 
Matu Lenarda za vr. župana, kad on nezna, jezik srbski? 
G. minister je na ovo odgovorio, da g. Mate Lenard pot- 
puna zna srbski jezik. 

G. Paulovich, mah da je saborska većina odgovor 
g. ministra odobrila — ni jese zadovoljio, već je g. mi- 
nistru slideće primetio i odgovorio. 

Mi ćemo ovde saobciti od riči do riči, što je g. Pau- 
lovich reko, o našim pridmetu ; pak kao god što smo g. 
vr. županu naše rekli, kazaće moi veleštovanom g. Paulo- 
viću ono što nam je na srcu. 

,QGospodin ministar — veli g. Paulovich — nazna- 
čio je, da je Mate Lenard vrhovni župan Subotice, Som- 
bora 1 Novosada, potpuno vist onima jezicima, koji se u 
ovim varošima govore, pa da je pridloživši ga za vrhov- 
nog župana zadosta učinio zakonu. Nije tako. G. minis- 
tar — neka mi oprosti — ovde je naopako razumeo za- 
kon, jer onaj zakon na koji se on pozivao, glasi od reči 
ovako: ,Državna vlada starače se zato, da 
za državne sudske i administrativne vla- 
sti, osobito pak za vrhovna županstva po 
mogućnosti opotrebi osobe iz različitih 
narodnosti, koje su potrebnim jezicima 
potpuno vešte pai inače koje su valjane.“ 
U ovom zakonu ima dakle dve naredbe. Prva je : da se 
upotrebe osobe iz različitih dotičnih narodnosti, a druga 
je : da_te osobe potpuno znaju dotične jezike. 

Što se tiče prve naredbe, sam g. ministar čutke 
piposnn da se nije na nju obazrao, pa zato nagje za 
dobro ojnjoj i ne razgovarati. — Što se tiče druge na- 

redbe, g. ministar veli da je vr. župan potpuno vešt do- 
tičnim jezicima. U varošima, 0 kojima je reč, obični su 
jezici srbaki, nemački i magjarski. Što se tiče nemačkog 
jezika, poštovani vrhovni župan jedva da ga je omirisao 
(smij) a nadam se da je to i g. ministru poznato. Ja do 
duše nisam s njim razgovarao, ali me iz Subotice uvera- 
vaju, da mu nemački jezik nije baš zabunio glavu (smej). 
Sto se pak srbskog jezika tiče, g. ministar izvoleo je ka- 
zati, da je vr. župan tome potpuno vešt. Ja neznam, od 
kuda to dovodi g. ministar, od_kuda to tako pouzdano 
doznaje, van a koje on _ sam s njim govorio (smej)? Ja 
od svoje strane mogu kazati, da sam ga _ jednom na no- 
vosadskoj skupštini slušao, pa sam seo protivnome uve- 
rio. Ali neću da se na sebe pozivam, pozvaču se na nje- 
ga samog, jer je zato on pouzdaniji auktor i od mene i 
od g. ministra. On jednom reče novosadskoj deputaciji 
koja ode u subaticu da ga kao vr. župana pozdravi : Ja 
znate ne znam u zvanju divaniti racki (tako glasiše nje- 
gove reči) nego znam divaniti sa_čeljadi u kujni (smej 
na krajnjoj levici) Gospodo, ja bar_ mislim, da za činov- 

nika nije dosta natucati jezik, nego valja znati čitati, 
pisati i još šta više, osobito činovniku, koji je tako važan 
starešina narodu. Dopuštam, da on zna nešto od tako 
zvanog bunjevačkog jezika, ali na moju čast mogu ka- 
zati, da srbski nezna i tone samo ne potpuno nego jedva 
imalo.... 

»To su — govoraše dalje g. Paulović — moje pri- 
metbe, na odgovor g. ministra. Neka mi se dopusti još 
dodati. Ako vlada ima pravednu plemenitu težnju da 
umiri različite narodnosti — jer da narodnosti u Ugars- 
koj ima to se neda poreći, to je činilica, sa kojom se 
mora računati. Radi vlade nećemo se mi narodnosti za- 
vadjati. Nije ni slobodno jednom narodu ustajati protivu 
drugoga, jer onda bi nastao iztrebni rat. Nego. nam valja 
složno zajedno držati, da nebi došao kakav veći narod te 
nas u svadji našoj sve progutao, a zato _ma da kojoj na- 
rodnosti pripadamo, pozvani smo da zleupotrebe vlade 
iztrebljujemo (odobravanje na krajnjoj levici).“ 

Ovo au riči —> po .,Zastavi“ gospodina veleštova- 
nog zastupnika novos: idskog. 

Mi nismo pozvani, i ne ositjamo da smo dužni na 
branik izači u stvari g. vr. župana, jer mi nespadamo u 
krug njegov, i nebrojimo se medju one osobe, koje se 
sada oko g. vr. župana vrzaju; mi po duši ovo učiniti ni 
zato nemožemo, što pri svetkovini njegove instalacije 
nismo prisutni bili; te tako nit smo vidili a još manje 
čuli. Što o ovoj stvari znamo, to smo iz javnih listova 
naročito pak iz srbskog lista ,,Zastave doznali.“ U broju 
107. ovoga lista, o izvišćaju novosadske deputacije, koja 
je E. vr. župana u subatici pozdravila ovo se kaže : ,,[z- 
veštač je bio g. sudac Jova Radovanovich, 
i referovaoje tako podrobnoosvemu što 
je deputacija čula i vidila, da nije pro- 
pustio navestiito, kako je vr. župan od- 
govorio novosadskoj deputaciji, da je i 
on slavenski sin, al da mu je vrlo žao, što 
nezna zvanično već samo privatno srbski.“ 

Ovo se ne slaže sa primetbom g. Paulovicha, i i ovde 
se nevidi da se g. vr. župan o materi svojoj — o bunje- 
vačko — srbskim jeziku tako podozriteljno izrazio — 
kao sto to štovani g. Paulović u svojoj primetbi kaže, 
gdi je bunjevački jezik, od kidnuvšiga od srbskog jezika, 
prid saborom na smij izneo, i nazvao nam jezik, tako 
zvanim bunjevačkim jezikom. Neka nam dopusti učeni g. 
Paulovich — što mu moramo reci, da je sa informaci- 
jama svojima — osobito sa onima, koje su mu isprave 
i dokaze za jezike g. vr. župana nabavile — tako proso 
— u saboru, kao što je g. vr. župan _prošo sa njegovima 
u Novomsadu. Pak kad su g. Paulovich uvirili, da g. vr. 
župan baš ništa srbski nezna, što je gotovo tako mlogo 
rečeno, kao i ovo, da g. župan ni magjarski jezik nezna; 
onda g. Paulovichu nije drugo ostalo, već stvar prisiči, i 
tvrditi, da ono što Mate Lenard govori, nije srbski već 
tako zvano bunjevački. 

Da ovo nije na saboru rečeno, mi bi ćutali, ovako 
pak za rodoljubivu dužnost smatramo, ograditi se pro- 
tivu ričih veleštovanog g. Paulovicha, koje se odnose na 
jezik naš. 

Do sada je tako bilo, da _bunjevac i srbljin jednim 
jezikom govore, ako bi ko posumljao, neka sluša razgo- 
vor medju bunjevcom subatičkim i srbljinom iz Pivnice, 
pak če se uviriti; da ovi isti jezik govore. Istina da su 
»slavuje“ stari srbski književnici, drugačije pisali, i da 
je bilo razlike medju našim bunjevačkim i srbskim sta- 
rim knjigama, ali danas van slova nema razlike, istim 


jezikom se pišu srbske knjige, kojim pišu i naše bunje- 
vačke knjige. 

Netriha nam daleko ići. Evo nam primer u rukuh. 
G. Paulovich, je pravi, učen i čuven srbljin, a mi, koji 
ovo pišemo, da i nekažemo vidi se, da smo bunjevci. Eno 
gore smo izpisali govor g. Paulovicha iz srbskog lista 
od riči do riči, pak što se ričih — jezika tiče: mi nevi- 
dimo razlike, medju našim ,,bunjevačkim“ i medju ,,srb- 
skim“ g. Paulovicha. — Ovaj jezik govori i g. Mate Le- 
nard. — A što je g. Paulovichevo lipše, pravilnije i 
umitnije pisano, nego naše, — što g. Paulovich lipše go- 
vori jezik nego mi i g. Mate Lenard ; tome nije naš bun- 
jevački jezik već smo mi _bunjevci krivi,ili bolje reći : 
one okolnosti koje smo priživili i u kojima živimo. 

No molimo g. Paulovicha — neka nas ne osudi. — 
Prija 80 godinah, kada smo mi, pak možemo rećiig 
Mate Lenard — mladi — da reknemo ,junaci prve bra- 
de“ bili, onda se u domovini našoj za narodnost nije čulo*) 
a sad evo veći zakon imamo o narodnosti. Mi smo ovako 
odraali, istina da smo ostarili, ali smo hvala Bogu živi i 
ositili smo se; pak koliko je možno, za ljubav, za boljak 
i za lipšu budućnost, roda i naroda našega bunjevačkog, 
nastoimo, trudimo se, evo pod sidu starost našu učiti i 
naučiti jezik naš, da i mi tako lipo i krasno pišemo, govo 
rimo naški kao što govori i piše g. Paulovich. — Ovim mi, 
pak može biti i g. Mate Lenard — teško da će mo se moći 
pohvaliti, isamo to možemo g. Paulovichu reći: da je 
»Nana“ starihdelijah bunjevačkih živa! pak se u Boga 
uzdamo, da će u duhu našeg napridujućeg vrimena pole- 
titi i naši mladi bunjevački sokolovi ! 

Daće Bog: biče naše koi Vaše! 

U Subatici na sv. Ambrosiu. b. š. **) 


RAZNE VISTI. 

— Austrijci još se nisu pogodili s Poljaci. 

— Nj. Veličanstva kralj i kraljica teškoće 
Budim Peštu pohodit prije prolitja. 

-— U Svakom domobranskom okolišu, otvoriće 
se još ovog miseca škule za podčasnike. Svaki bataljon 
poslaće u škulu 32. sposobna domobranca, a Satnia 8. 
Pridavanje trajaće 4. miseca, al to se vrime neće uesapit 
onom za oružno vižbanje odljučeno. Vele, da će se 28. 
Pros. otvoriti Carevinsko viće u Beču. 

— Zidovom se nedopada što im ministarstvo 
dozvolilo slobodu da mogu po volji bogoštovne obćine 
slagati. 

— U Belgiumu je upravljalo ministarstvo iz 
saborske većine pozvano, to je odpuštano, buduć se Briis- 
selskom pučanstvu nije dopadalo dosad je Paris francus- 
kom, tako će prvostolnice svagdi upravljat cilom domo- 
vinom, ako se toj pritiranoj centralisacii neslomie vrat. 

— Austrijski ministar pravosudja kani nimač- 
kog carstva kazneni zakon u Cislajtavu uvesti. Dakle 
neće Austria u carstvo već ovo će se prilit u Austriu. 

— To sav sviet znade da su nimci jedan dio 
francuske u obsadi zadržali, dokse od ono pet miliarda 
i poslidnji novčić neizplati, al to mnogi ljudi neznadu : 
da se nimci dive žašto na njih francusi tako stalno mrze. 

*) Buduć je onda latinica gospodovala. Ured. 

**) I mi bi radostno podpisali sve što g. Dopisnik govori o narod- 
nom čuvstvu vr. župana — samo nam onda ostaje tajna : kako se moglo 


dogoditi : da su pod njegovom upravom bunjevačke škule magjarske 
učitelje dobili. Ured. 

— U Rumanii van sabora sidnice drži i jedna 
druga skupština. koja pod imenom Novinarah već priko 
dva miseca u Bukarestu vića, i van mnogih drugih 
državnih načelah izjavl;ja neumornu borbu proti nima- 
cah, židovah, i jezuitičko katolički nastavski zavodah. 

— Rusi se tako groze Poljačke sloge, da sei 
viesti moraju razdieliti u Novina kako su pokraine, po 
upravi podieljene u Poljskoj. 

— Iz Turske se tuže da premda se osobe u 
stroju rsvnateljskom promienile — zli uživi ipak pri sta- 
rom su ostali. 

-. Iz Najorka amerikanskog vele grada pišu: da 
je puk na dva tabora razdieljen pri izboru varoških či- 
novnikah, jedan sabor želi opet ključe varoške vladavi- 
ne Tammani parta ji uručit, dočim drugi ove opisuju kao 
robie koji su varoš u miliunih oštetili. 

— President Amerikanski u svojoj saborskoj 
poruki razvija srićno stanje sjedinjene sjeverne Ameri- 
ke, koja je za sad u miru sa cilim svietom, samo se ljuti 
na Japance i kitajce, koji ni s onima neimaju milosrdja, 
koji s utopljena — broda na njihovih morski obalah 
utihu traže. 

— Orleanska dva princa Aumale i Joinville 
radi bi bili zauzeti svoja mista u saboru, al se Thiers 
tomu neradu je premdaje bio očev ministar. 

— Rumansko ministarstvo rada bi novinarstvu 
uzdu nametnilo. 

— A Turska porta nalaže kabinetu Bukarest- 
kom da se izjedna s nimci — koji žele da im se kamata 
i glavnina povrati koju je Strousberg spremio — ako im 
se nedozvoli željezne puteve u Rumanii nastavljat a to- 
mu se baš opiru novinari. 


TRGOVINA I OBRTNOST. 


Cinjenik Peštanski 9. Pros. Vuna sridnjo- 
fina prodavana je po 105—110 fr. srid. 92—100 fr. s 
piska jednostrižna 80 —86 fr. — Cina se čvrsto održa je, 
promet je živan. , 

CINA RANE. Pešta, 9-og Prosinca. Cisto žito ba- 
natsko: 81 fnt. 6 fr. 65 — 75 _nov., 87 fnt. 7 fr. 45— 50 n. 
tisansko, peštansko, stol.-biogr. : 81 fnt. 6 fr. 70—80 
n.,817 fnt. T fr. 60—55 n.; — bačvansko : 83 fnt. 6 fr. 65 — 
75 nov. 86 fnt. 7 fr. 835—40 nov. — Raž 78—79 fnt. 3 
fr. 85—95 nov. — Ječam 68—70 fnt. 2 fr. 565—65 nov. 
— Zob 45—48 fnt. 2 fr. 5 nov. — Proja 82 fnt. 3 
fr. 35 —45 n. — Uzimajuć fnt. polag djumr. maže. 

Baja, 9-og Prosinc. Cisto žito: 83 fnt. 6 fr. 80 n. 
srid. 80 fn. 5 fr. 80 n. Napolica 78 fnt. 4 fr. 60 n. 76 fn. 
4 fr. 40. n. — Raž 76 fnt. 3 fr. 80 n. srid. 75 fn. 3 fr. 60 
n. — Ječam 06 fnt. 2 fr. 60 n. drug. 63 fn. 2 fr. 40n. — 
Zob 45 fnt. 1 fr. 80 n. drug. 44 fn. 1 fr. TO n. — Ku- 
kuruz 90 fnt. 3 fr. sve po požunac. 


Visina vode dunavske, 


Pešta 9-og Prosinc. : 24 11// nad 0. opada. 
Požun 9-og Prosinc. : 0/ 3““nad 0. 
Siča zima — po Dunavu ledena kora. 


Poruks uredničtva. 

Vaškut : G. J. Srićno su dospile. Metni će mo ih na mjeru. — 
Subatica : $. L. Bog to nadahnio — zavedi nam kolo bunjevačkih mla- 
dićah. G. A. Š. prvo odobravam i izčekivam, a drugo je po želji uredje- 
no. — Bajmak: G. M. Bez obzira na predsude valja napridovat. 


ixlavatelj | odgovorni uređnik : Ivan Antnnovioh, — U Kalači, 1871. Tiskom Malatina i Holmeyera. 


